ང་ཚོའི་འཚོ་བའི་ཁོར་ཡུག་ཏུ་སྒྲ་རྣམ་པ་སྣ་ཚོགས་ཡོད་རེད།དཔེར་ན།བྱ་བྱིའུ་འབའ་འབུའི་སྐད་སྒྲ་དང་།ཆར་པ་དང་རླུང་གི་སྒྲ།རླངས་འཁོར་གྱི་དུང་སྒྲ།མིའི་སྐད་ཆའི་སྒྲ་དང་གླུ་སྒྲ་སོགས་ལྟ་བུ་ཡིན།སྒྲ་ནི་རླབས་ཤིག་ཡིན་ལ།དེ་དངོས་གཟུགས་འདར་འགུལ་ལས་བྱུང་བ་ཡིན།འོན་ཀྱང་སྒྲ་རླབས་དེ་ད་དུང་སྒྲ་མིན་ཏེ།སྒྲ་རླབས་རྣ་བར་འཛུལ་རྗེས་རྣ་སྐྱི་འདར་དུ་བཅུག་ནས་སྒྲ་རླབས་སྒྲ་འཛིན་གྱི་དབང་པོར་བརྒྱུད་སྤྲོད་བྱེད་ཅིང་།དེ་ནས་ཀླད་པའི་སྒྲ་འཛིན་གྱི་དབང་པོས་ཚོར་བའི་རྣ་ཤེས་དེ་ད་གཟོད་སྒྲ་ཡིན།༡